
Бүген Татарстан Республикасы Президенты Рөстәм Миңнеханов спортчылар һәм «КАМАЗ-мастер» командасы җитәкчелеге белән очрашты. «КАМАЗ» ГАҖ генераль директоры Сергей Когогин, «Татнефть» ГАҖ генераль директоры Наил Маһанов һәм Чаллы шәһәре мэры Наил Мәһдиев катнашындагы очрашу Чаллыда спорт полигонында узды.

Быел «КАМАЗ-мастер» командасы «Дакар»узышында катнашмаса да, ел саен үткәрелә торган традицион очрашу форматын саклап калу турында карар кабул ителде.

Татарстан «Туризм һәм кунакчыллык индустриясе» илкүләм проектында актив катнаша. Бу хакта Татарстан Республикасы Президенты Рөстәм Миңнеханов республикада туризм тармагын үстерү буенча киңәшмәдә хәбәр итте. Киңәшмәне Россия Хөкүмәте Рәисе урынбасары, Идел буе федераль округы кураторы Дмитрий Чернышенко Казанга эш визиты кысаларында үткәрде. Эштә «Туризм.РФ» корпорациясе генераль директоры Сергей Суханов, шулай ук Икътисадый үсеш министрлыгы, Финанс министрлыгы, Төзелеш министрлыгы, Транспорт министрлыгы, Росморречфлот, Сәнәгать министрлыгы, Мәгариф һәм фән министрлыгы һәм юнәлеш буенча төбәк министрлыклары һәм ведомстволары вәкилләре катнашты.

РФ Хөкүмәте Рәисе урынбасары Дмитрий Чернышенко һәм Татарстан Президенты Рөстәм Миңнеханов Казанда «Бәшир Рәмиев исемендәге ИТ-парк» яңа технопаркында булдылар.

Бүген Россия Хөкүмәте Рәисе урынбасары, Идел буе федераль округы кураторы Дмитрий Чернышенко Татарстанга эш визиты кысаларында «Дуслык уеннары»ның икенче этабы - Су спорт төрләре буенча халыкара ярышларның финалында булды.

Татарстан Президенты Рөстәм Миңнеханов белән бергә Дмитрий Чернышенко спортчылар белән аралашты һәм хатын – кызлар арасында ирекле стильдә 400 метрга йөзүдә һәм ир-атлар арасында 200 метрга аркада йөзүдә алты җиңүчене бүләкләде. Барлыгы 84 комплект медаль уйнатылды.

Татарстан Республикасы Президенты Рөстәм Миңнеханов Россия Хөкүмәте Рәисе урынбасары Дмитрий Чернышенко белән очрашты. Очрашу ТР Хөкүмәт Йортында узды

Иннополиста «Digital Innopolis Days 2022» форумы ачылды

Россия Хөкүмәте Рәисе урынбасары, Идел буе федераль округы кураторы Дмитрий Чернышенко Татарстанга эш сәфәренә килде.

Татарстан Республикасы Президенты Рөстәм Миңнеханов белән бергә, вице-премьер Иннополис Университетының 10 еллыгына багышланган тантаналы чарада катнашты, шулай ук югары уку йортының Күзәтүчеләр советы утырышын уздырды.

Россия Федерациясе Хөкүмәт Рәисе урынбасары Дмитрий Чернышенко, Татарстан Республикасы Президенты Рөстәм Миңнеханов белән бергә, Иннополис студентлар тулай торагының өч корпусын төзү барышын, шулай ук биналарны эксплуатацияләгәндә кулланыла торган илебез ТИМ-системасының (мәгълүмати модельләштерү технологияләре) эшен бәяләделәр.

Бүген Татарстан Республикасы Президенты Рөстәм Миңнеханов Мәскәү һәм Бөтен Русь Патриархы викарие, Мәскәү патриархатының Тышкы чиркәү элемтәләре бүлеге рәисе Волоколамск митрополиты Антоний белән очрашты.

Очрашу ТР Хөкүмәт Йортында узды, анда шулай ук ТР Президенты Администрациясе Җитәкчесе Әсгать Сәфәров, Казан һәм Татарстан митрополиты Кирилл, Мәскәү патриархаты вәкилләре катнашты.

Бүген Татарстан Республикасы Милли китапханәсендә «Дини күптөрлелек һәм милли бердәмлек» темасына «Валдай» халыкара дискуссия клубы конференциясе ачылды.

«Җәмгыятьнең кыйммәтен формалаштыруда һәм дәүләтнең бердәмлеген ныгытуда диннәрнең роле» пленар утырышында Татарстан Республикасы Дәүләт Киңәшчесе, «Яңарыш» республика фондының Попечительләр советы рәисе Минтимер Шәймиев, Татарстан Республикасы Президенты Администрациясе Җитәкчесе Әсгать Сәфәров, Дәүләт Эрмитажы директоры Михаил Пиотровский, Татарстан Республикасы мөселманнары Диния нәзарәте башлыгы мөфти Камил Сәмигуллин, Казан һәм Татарстан митрополиты Кирилл, Төньяк-Көнбатыш төбәге буенча Россия традицион буддистлар Сангхи ламасы Буда Бадмаев чыгыш ясадылар.

Пленар утырышта катнашучыларны Татарстан Республикасы Президенты Рөстәм Миңнеханов сәламләде.
Рәсми Татарстан